රණවිරු දරුවන් අනෙක් ළමයින්ට ආදර්ශවත් අය ලෙස දැයට හිතැති අති දක්ෂයන් බවට පත් කළ යුතු බව රාජ්‍ය ආරක්ෂක හා නාගරික සංවර්ධන අමාත්‍යාංශයේ ලේකම් ගෝඨාභය රාජපක්ෂ මහතා පැවැසීය.සිසුවා පොතේ දැනුමෙන් මෙන්ම බාහිර ක්ෂේත්‍රවලින් ද පෝෂණය කර රටට වැඩදායී යහපත් පුරවැසියකු කිරීමට මවුපියන් ද ඉතා වගකීමෙන් සහාය විය යුතු බව හෙතෙම පෙන්වා දුන්නේ ය.කොළඹ ආරක්ෂක සේවා විද්‍යාලයේ ඊයේ (20) දහවල් පැවති 2011 විරුදරු සිතුවම් දැක්ම හා පහ වසර ශිෂ්‍යත්ව හපනුන් වෙත ශිෂ්‍යාධාර ප්‍රදානය කිරීමේ උත්සවයට සහභාගි වෙමින් රාජපක්ෂ මහතා එම අදහස් පළ කළේය.මෙවර ශිෂ්‍යත්ව විභාගයෙන් ශ්‍රී ලංකාවේ ප්‍රථම ස්ථානය ලබාගත් සිසුවිය ඇතුළු රණවිරු පවුල්වල දූ දරුවන් 90 කට ඊයේ එහි දී ශිෂ්‍යාධාර පරිත්‍යාග කරන ලදී.